Almuades en Al-Andalus

Los almuades en Al-Andalus se troboron con la resistencia tanto de musulmans autoctonos como de los reinos cristianos, que ya heban avanzato muito en la reconquiesta de lo centro de la Peninsula Iberica. A lo principio los almuades conoixioron importants abances, pero fuoron derrotatos por una liga de reinos cristianos en la batalla de las Landas de Tolosa.

En Al-Andalus, los musulmans nativos u muladís no yeran d'alcuerdo con las doctrinas integristas de los almurabiz u los almuades, pero a vegatas las circumstancias los feban aliniar-sen con ellos contra un enemigo común. Cuan los almuades sustituiban a los almurabiz en lo dominio de Berbería lo rei Lop, un rei taifa de Murcia que no yera ni arabe ni berber (yera muladí) consiguió dominar la mes gran part de lo sud-este de la peninsula Iberica y resistir por muito tiempo l'abance, feito que aproveitó Alifonso I d'Aragón pa abanzar por tierras de los ríos Guadalop y Guadalaviar.

Lo principio de la fin de los almuades en Al Andalus estió en 1212 con la batalla de las Landas de Tolosa, on los exercitos de los reis d'Aragón, Castiella y Navarra vencioron a los almuades.

 Los almuades en fuents aragonesas y navarras 
En los elementos romances de textos latinos escritos en Aragón en los sieglos XI y XII s'escribe mezmuds. En la "Cronica de Tudense" escriben almofades:

En la "Grant Cronica de Espanya" escriben almohades

En a "Cronica de Espaynna" de García d'Eugui escriben Almoades:

 Veyer tamién 
 Almuades.
 Almurabit.
 Almurabiz en Al-Andalus
 Batalla de las Landas de Tolosa.

Categoría:Pueblos invasors d'Al-Andalus
 Al-Andalus